Քանի, որ էներգետիկան ամբողջ աշխարհում արագ տեմպերով զարգանում է, դրա համար էլ Արցախում այդ ուղղությամբ ևս անհրաժեշտ են աշխատանքներ իրականացնել: Բոլորովին վերջերս ուսումնարանը ձեռք է բերել ԱՀ արևային քարտեզ, որը մշակվել է միջազգային հեղինակավոր ընկերությունների կողմից: Վ. Կարապետյանն ասել է, որ ԱՀ-ում ինտենսիվ արև կա Հադրութի, Քաշաթաղի և Քարվաճառի շրջաններում: Սեպտեմբերից ուսումնարանում սկսվելու են արևային էներգետիկայի ավելի խորացված դասընթացներ կազմակերպել, որպեսզի առաջին կիսամյակի վերջում լիովին կարողանան տիրապետել ոլորտին վերաբերող գիտելիքները և հիմք դնեն արդյունաբերական ռոբոտատեխնիկայի և ավտոմատացման համակարգերի ուսուցմանը: 2019-2020 թվականերին ուսումնարանի նորաստեղծ ավտոմատացման համակարգերի լաբորատորիայում կսկսեն նաև արդյունաբերական ավտոմատացման դասընթացներ: Ուսումնարանում գործում են նաև էլեկտրատեխնիկայի և էներգետիկայի 3 նոր լաբորատորիաներ: Վերջերս ուսումնարանը Ֆրանսիայի Լիոն քաղաքի գործընկեր լիցեյի և անհատ բարերարների կողմից համալրվել է նոր գործիքներով: